**Modul A – splošna in strokovna gimnazija**

**Tema: Kaj lahko vem?**

**Učni sklop**: *Vednost in mnenje; Spoznanje, dvom, gotovost, vednost, resnica;*

Temeljno gradivo z aktivnostmi in nalogami:

Platon (1976), *Država*,*VII*, *517a-518d*. Ljubljana: DZS.

1. Navedi, kaj skuša Platon ponazoriti s svojo prispodobo;
2. Razloži, kakšno vlogo imajo v literaturi prispodobe;
3. Navedi, katera dva svetova v svoji prispodobi opisuje;
4. Natančno opiši življenje priklenjencev v votlini;
5. Kaj se zgodi, če je eden od priklenjencev osvobojen in prisiljen zapustiti svoje mesto?
6. Kako bi razložil naslednje opise iz besedila: *» /... / pogleda proti svetlobi /.../ bi občutil bolečino /.../ bi ga zabolele oči /.../ pripeljal na sončno svetlobo, bi ga to gotovo vznevoljevilo in prizadejalo muke /.../.«*
7. Opiši vrstni red stvari, ki jih na svoji poti odkriva osvobojenec; kaj vidi na koncu?
8. Presodi, zakaj bi ga bivanje v zgornjem svetu naposled osrečilo?
9. Opiši, kaj se zgodi, če se vrne nazaj v votlino in z ostalimi priklenjenci tekmuje v prepoznavanju senc.
10. Nariši in izoblikuj shemo Platonove prispodobe o votlini.
11. S svojimi besedami povzemi Platonovo lastno interpretacijo in pojasni, kako Platon definira idejo dobrega.
12. Analiziraj, s čim Platon primerja svet v votlini in svet izven votline.
13. Razloži, kateri svet je po Platonu bolj resničen.
14. Navedi, kako spoznavamo svet v votlini in kako gornji svet.
15. Pojasni, zakaj spoznanja do katerih pridemo v spodnjem svetu – votlini, Platon ne pojmuje kot najvišja spoznanja.
16. Razloži, kaj nas po Platonovem mnenju pripelje do najvišjih spoznanj.
17. Interpretiraj naslednji opis iz besedila *: » Če si nadalje predstavljaš pot v gornji svet in seznanjenje z njim kot popotovanje duše v miselni svet, potem prav razumeš moje mnenje /.../ .Sam bog ve, ali je tudi pravilno.«*
18. Pojasni, zakaj spoznanje ideje dobrega pomaga priti k resnici in razumnosti v življenju;
19. Razloži, kaj pomeni biti razumen v zasebnem in javnem življenju;
20. S svojimi besedami opiši pomen pojmov: lepo, pravično, dobro.
21. Analiziraj skico v DTV- atlas filozofije na strani 40 in pojasni česar risar ni razumel;
22. Na spletnem portalu youtube poišči in si oglej različne animacije Platonove prispodobe o votlini ter analiziraj, kako zvesto so animatorji sledili Platonovem besedilu, ki si ga prebral;